stanford-oval/wikipedia huggingface dataset:
M/S RG I

| M/S RG I |
| --- | --- |
 M/S RG I Uumajan satamassa heinäkuussa 2012.
Tyyppi:  matkustajarahtilaiva
Lippuvaltio:  Suomi
Kotipaikka:  Vaasa
IMO-numero:  8306577
MMSI-numero:  230969000
Tunnuskirjaimet:  OJLO
Aiemmat nimet:  1983–2005: Kahleberg 2005– RG I
Omistaja:  RG Line
Aiemmat omistajat:  1983–1990: VEB Deutfracht/Seereederei GmbH 1990–1994: Deutsche Seereederei GmbH 1994–2004: Euroseabridge Schiffahrtsgesellschaft mbH 2004– RG Line
Rakennustelakka:  VEB Mathias Thesen Werft, Wismar, Itä-Saksa
Rakennusnumero:  152
Vesillelasku:  23. marraskuuta 1982
Luovutettu:  31. lokakuuta 1983
Status:  romutettu
Tekniset tiedot
Pituus:  140,12 m
Leveys:  20,5 m
Syväys:  7,2 m
Bruttovetoisuus:  10 271 brt
Koneisto:  2 × 12-cyl, Halberstadt S.K.L. diesel
Koneteho:  10 600 kW
Nopeus:  26,85 km/h
Nopeus:  14,5 kn
Hyttejä:  50
Lastikapasiteetti:  840 m
Lähteet:  
M/S RG I (IMO 8306577) oli matkustajarahtilaiva, joka oli viimeksi suomalaisen RG Line -varustamon omistama. Alus oli tyypiltään ro-ro-alus. Alus on rakennettu vuonna 1983, VEB Mathias Thesen Werftin telakalla, Wismarissa, Itä-Saksassa. Kuollutta painoa laivalla on 6 704 tonnia. RG I oli viimeksi rekisteröity Suomen lipun alle ja sen kotisatama oli Vaasa. Alus liikennöi Merenkurkussa Vaasan ja Uumajan välillä vuoteen 2012. Matka-aika oli noin neljä tuntia ja aluksella noudatettiin Suomen aikaa. Alus otti 300 matkustajaa.
RG I myytiin tanskalaiselle Fornaes Shipbreaking -yhtiölle vuonna 2013.
RG I:n sisaraluksia ovat M/S Caribbean Carrier, M/S Ile de Ire, M/S Fast Independence ja M/S Lodbrog.
Käyttöhistoria > 1983–2003

23. marraskuuta 1982 alus laskettiin vesille ja 31. lokakuuta 1983 se luovutettiin VEB Deutfracht/Seereederei GmbH:n omistukseen, joka rekisteröi sen Itä-Saksan lipun alle. Kotisatamaksi tuli Rostock. Tuolloin alus oli nimeltään Kahleberg. 18. kesäkuuta 1990 alus rekisteröitiin Deutsche Seereederei GmbH:n omistukseen ja Saksan lipun alle. Elokuussa 1991 Kahleberg meni Warnowwerftin telakalle Rostockiin, jossa aluksen hyttipaikkaluku kasvoi 12:sta 50:een. 2. tammikuuta 1992 alus aikarahdattiin TR-Linen Trelleborgin ja Rostockin väliseen liikenteeseen. 1. tammikuuta 1994 Kahleberg rekisteröitiin Euroseabridge Schiffahrtsgesellschaftin omistukseen. Helmikuussa 1997 alus siirtyi Liberian lipun alle. Kotipaikaksi tuli maan pääkaupunki Monrovia. Lipunvaihdon jälkeen alus siirtyi Rostockin ja Latvian Liepājan väliseen liikenteeseen. 13. toukokuuta 1997 laiva siirtyi Euroseabridgen Saksan Travemünden ja Liepājan väliseen liikenteeseen. Huhtikuussa 1999 alus palasi jälleen linjalle Rostock–Liepāja. Helmikuussa 2000 Kahleberg aikarahdattiin Amber Linen Liepājan ja Karlshamnn väliseen liikenteeseen. 29. maaliskuuta 2003 aluksen rahtaaja vaihtui, kun puolalainen Polferries aloitti liikennöinnin sillä Świnoujścien ja Ystadin välillä.
Käyttöhistoria > 2004–2013

23. marraskuuta 2004 suomalainen RG Line osti aluksen. 29. joulukuuta Kahleberg saapui Vaasaan kunnostettavaksi lopetettuaan pari päivää aiemmin Polferriesin liikenteen. 18. tammikuuta 2005 alus rekisteröitiin Suomen lipun alle. Kotisatamaksi tuli Vaasa. Tämän jälkeen alus aloitti liikennöinnin reitillä Vaasa–Uumaja. 23. huhtikuuta alus vuokrattiin tekemään yksi matka Vaasan ja Sundsvallin välillä. 30. kesäkuuta–6. elokuuta välisenä aikana Kahleberg teki yhden matkan viikossa Vaasan ja Sundsvallin välillä.
1. heinäkuuta 2005 alus sai nykyisen RG I -nimensä. Marraskuussa aluksessa ilmeni kahteen otteeseen teknisiä vikoja. Jälleen 18. heinäkuuta 2006 aluksessa oli tekninen ongelma, mikä peruutti lähdön Vaasasta. Vikoja ilmeni viiteen otteeseen myös joulukuussa, jolloin aluksen lähdöt joko peruttiin tai ne myöhästyivät. Jälleen 6. helmikuuta 2007 Uumajasta lähdettyään alukseen tuli konevika, mikä myöhästytti RG I:stä useita tunteja.
Viimeistä kertaa alus oli liikenteessä 30. joulukuuta 2012, jonka jälkeen se jäi Vaasaan odottamaan siirtoa. Helmikuussa 2013 se hinattiin Grenåon Tanskaan ja toukokuussa sitä ryhdyttiin romuttamaan.
Aiheesta muualla

Fakta om Fartyg – M/S Kahleberg (ruotsiksi)
The ferry site – M/F RG I (englanniksi)
RG Line
K. A. Tavaststjerna

| K>  A. Tavaststjerna |
| --- | --- |
 K. A. Tavaststjerna.
Henkilötiedot
Koko nimi:  Karl August Tavaststjerna
Syntynyt: 13. toukokuuta 1860 Mikkelin maalaiskunta
Kuollut: 20. maaliskuuta 1898 (37 vuotta) Pori
Aiheesta muualla
Löydä lisää kirjailijoitaKirjallisuuden teemasivulta
Karl August Tavaststjerna (13. toukokuuta 1860 Mikkelin maalaiskunta – 20. maaliskuuta 1898 Pori) on eräs tunnetuimmista suomenruotsalaisista kirjailijoista.
Teoksia > Suomenkielisiä

Uramon torppa : 4-näytöksinen näytelmä. Suomentanut Juhani Aho. Työväen Näyttämöiden Liitto, julkaisuaika tuntematon.
Kovina aikoina : kertomus Suomen viimeisten nälkävuosien ajoilta. Suomentanut Juhani Aho. Werner Söderström, 1892.
Laulajan palkka : lehdissä julkaistut kertomukset. Suomentanut Minna Canth. Kuopion kaupunginkirjasto–Pohjois-Savon maakuntakirjasto, 1892.
Kertomuksia ja kuvauksia.  Suomentanut Juhani Aho. WSOY, 1896.
Muru : huvinäytelmä yhdessä näytöksessä. Suomentanut Anni Levander. Telén 1899.
Valikoima runoelmia. Suomentanut Walter Juva. Yrjö Weilin, 1904.
Suomenlahden salaisuus. Suomentanut Urho Kivimäki. WSOY, 1918.
Valitut teokset : Lapsuudenystävät, Kovina aikoina, Pikku Karl. Suomentajat Juhani Aho ja Kari Jalonen, muu tekijä Pirkko Alhoniemi. Karisto, 1975.
Kovina aikoina ; Pikku Karl. Suomentajat Juhani Aho ja Kari Jalonen. Karisto, 1983.
Lapsuudenystävät. Suomentanut Kari Jalonen. Karisto 1985.
Teoksia > Ruotsinkielisiä

Judith och Holofernes: historiskt skådespel i 4 akter och 8 tablåer med sång och melodrama. Edlund, Helsingfors 1880.
För morgonbris: dikter. P. H. Beijer, Helsingfors 1883, 3. painos Schildt, Helsingfors 1919.
Nya vers: Vuxen för hemmet; Fågelfri derute i verlden; Från pojkåren.  Bonnier, Stockholm 1885.
Barndomsvänner: ett nutidsöde, del 1–2, romaani. Söderström, Borgå 1886, 2. painos 1887, 3. painos Schildt, Helsingfors 1924, uusi painos Schildt, Helsingfors 1988.
En inföding. Söderström, Borgå 1887.
I förbindelser. Söderström, Borgå 1888, 2. painos Schildt, Helsingfors 1920.
Jultomten: vers och prosa, af Karl A. Tavaststjerna et al. Wickström, Helsingfors 1888.
Affärer: skådespel. Söderström, Borgå 1890.
Dikter i väntan. Söderström, Borgå 1890.
Marin och genre. Söderström, Borgå 1890.
Fyra dramatiska småstycken. Söderström, Helsingfors 1891.
Hårda tider: Berättelse från Finlands sista nödår. Söderström, Helsingfors 1891, 2. painos Schildt 1914, uudet painokset Söderström 1961, 1991.
Mot hemmet: Ett halfglömdt julminne. Hufvudstadsbladet, Helsingfors 1892.
Unga år: noveller. Hagelstam, Helsingfors 1892.
I förbund med döden: novell. Bonnier, Stokholm 1893, uusi painos Schildt, Helsingfors 1925.
Korta bref från en lång bröllopsresa. Illustreradt omslag af Viktor Andrén.  Bonnier, Stokholm 1893.
Kapten Tärnberg: med flera berättelser. Bonnier, Stockholm 1894.
Kvinnoregemente: roman från finska landsbygden 1–2. Bonnier, Stokholm 1894.
Korta bref från hemmets lugna härd.  Edlund, Helsingfors 1895.
Dikter.   W. Hagelstam, Helsingfors 1896, 2. painos 1919
En patriot utan fosterland: Anteckningar från det Finland som varit. Söderström, Helsingfors 1896, 2. painos 1898
Laureatus: Epopé i tretton sånger jämte en samling efterlämnade lyriska dikter. Bonnier, Stockholm 1897, Schildt, Helsingfors 1924.
Lille Karl: en gosses roman, berättad för stora och små. C. & E. Gernandt, Stockholm 1897, 2. painos Schildt 1919.
Efter kvällsbrisen: Efterlämnade skrifter på vers och prosa. C. & E. Gernandt, Stockholm 1899.
Dikter i urval. Söderström, Helsingfors 1905.
Valda noveller. Victor Hoving, Helsingfors 1913.
Dikter i urval, del 1–2. Söderström, Helsingfors 1919.
Brev till Nixe. Utgiven av Gabrielle Tavaststjerna.   Schildt, Helsingfors 1924
Samlade skrifter 1–10. Schildt, Helsingfors 1924; Bonnier, Stockholm 1927.
Brev till Diana (Aline Borgström). Utgiven och kommenterade av Greta von Frenckell-Thesleff. Svenska litteratursällskapet i Finland, Helsingfors 1966, http://www.sls.fi/sv/utgivning/brev-till-diana
Aiheesta muualla

Vapaasti ladattavia Karl August Tavaststjernan e-kirjoja Kansalliskirjaston Klassikkokirjastossa, Projekti Lönnrotilta sekä Project Gutenbergiltä
Söderhjelm, Werner: Karl August Tavaststjerna: En lefnadsteckning.  Helsingfors:  Svenska literatursällskapet i Finland, 1900.  Teoksen verkkoversio (pdf). (ruotsiksi)
Vuorinen, Marja: Aateluuden semiotiikka, teoria ja käsite, aatelismiehen ideaalityypit ja populaarit demokratiateemat 1800-luvun suomalaisessa kaunokirjallisuudessa. (Arkistoitu – Internet Archive) Lisensiaatintyö, Helsingin yliopisto 2001.
von Numers-Ekman, Katarina: / Tavaststjerna, Karl August (1860 - 1898) Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Mac

Mac tai MAC voivat tarkoittaa seuraavia:
Mac, myös Mc, skotlantilaisissa ja irlantilaisissa sukunimissä yleinen etuliite, joka merkitsee poikaa
Mac eli Macintosh, Apple-yhtiön tietokonebrändi
Mac OS (1984-2001) ja macOS (2001-), Apple-yhtiön tietokoneiden käyttöjärjestelmä
Macaon ISO 3166-1 maatunnus
Mackintosh, sadetakki, jota myös kutsutaan lyhyesti nimellä mac
Mandatory access control, tietoturvamalli
Medium access control, tietoliikenteessä käytettävä osajärjestelmä ja MAC-osoite
Salauksessa lyhenne termistä Message Authentication Code eli viestin todennuskoodi.
MAC, porilainen rock-yhtye
MAC-10, konepistooli
Willa MAC, Tampereella vuosina 2001–2012 toiminut nykytaiteen museo
Mac, John Turturron ohjaama elokuva vuodelta 1992
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mac”, voi hakea sivunnimihaulla, laajalla sivunnimihaulla tai tekstihaulla.
MSC Armonia

| MSC Armonia |
| --- | --- |
 MSC Armonia Bremerhavenissa 2008
Tyyppi:  risteilyalus
Lippuvaltio:   Panama
IMO-numero:  9210141
Aiemmat nimet:  European Vision
Omistaja:  MSC Cruises, Napoli, Italia
Aiemmat omistajat:  Festival Cruises, Genova, Italia
Rakennustelakka:  Chantiers l'Atlantique, St. Nazaire, Ranska
Rakennusnumero:  V31
Vesillelasku:  1. joulukuuta 2000
Luovutettu:  22. kesäkuuta 2001
Tekniset tiedot
Pituus:  251,25 m
Leveys:  28,80 m
Syväys:  6,80 m
Uppouma:  6 980 t
Bruttovetoisuus:  58 174 brt
Bruttovetoisuus (GT):  58 625
Koneisto:  4 x Wärtsilä 12V38 -dieselmoottoria
Koneteho:  31 680 kW
Nopeus:  20,8 kn
Hyttipaikkoja:  2 163
Matkustajia:  2 163
Miehistö:  700
Sisaralukset:  European Stars
Lähteet:  
MSC Armonia on MSC Cruisesin Ranskassa 2001 rakennettu risteilyalus. Alus risteilee pääsääntöisesti Välimerellä. Aluksen on omistanut aiemmin Festival Cruises nimellä European Vision.
Rakentaminen

Alus tilattiin Chantiers l'Atlantiquelta St. Nazairesta Ranskasta. Sen köli laskettiin telakkanumerolla V31 ja alus laskettiin vesille 1. joulukuuta 2000. Alus luovutettiin genovalaiselle Festival Cruisesille 22. kesäkuuta 2001, jolloin se kastettiin European Visioniksi St. Nazairessa.
Liikennöinti

Alus aloitti 1. heinäkuuta 2001 ensimmäisen risteilynsä. Heinäkuussa alus oli viikon ajan Genovassa majoitusaluksena G8-maiden kokouksen aikana. Festival Cruisesin ajauduttua konkurssiin alus myytiin huutokaupalla huhtikuussa 2004 MSC Cruisesille, joka kastoi aluksen MSC Armoniaksi. Alus aloitti 30. toukokuuta risteilyt reitillä Venetsia-Bari-Korfu-Santorini-Pireus-Katalon-Dubrovnik-Venetsia.
Kaalilampi (Hirvensalmi)

| Kaalilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°40′53″N, 26°46′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Haukilampeen 
Järvinumero:  14.922.1.006
Mittaustietoja
Pinnankorkeus:  105,4 m  
Pituus:  860 m  
Leveys:  150 m  
Rantaviiva:  1,901 km  
Pinta-ala:  5,717 ha  
Saaria:  ei saaria 
 fiKaalilampi 
Kaalilampi  on Etelä-Savossa Hirvensalmella  Pöyryn lähellä sijaitseva lampi.
Maantietoa

Lampi on 860 metriä pitkä, 150 metriä leveä, ja sen pinta-ala on 5,7 hehtaaria. Lammella ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 105,4 metriä mpy.
Marek Piekarczyk

Marek Józef Piekarczyk (s. 13. heinäkuuta 1951 Poznań) on puolalainen laulaja ja lauluntekijä, satunnainen näyttelijä ja televisiopersoona. Hän on tunnettu esiintymisistään rock-yhtyeessä TSA, jonka jäsen hän on ollut yhtyeen taukoja lukuun ottamatta vuosina 1981-2018. Vuosina 1990–1991 hän oli Balls' Power -yhtyeen jäsen. Hän on julkaissut musiikkia myös sooloartistina.
Marek Solarczyk

Marek Solarczyk vuonna 2013.
Marek Solarczyk (s. 13. huhtikuuta 1967 Wołomin) on puolalainen roomalaiskatolinen piispa. Hänet vihki papiksi Varsova-Pragan hiippakuntaan Kazimierz Romaniuk 28. toukokuuta 1992. Hänet nimitettiin Varsova-Pragan vihkipiispaksi sekä Hólarin titulaaripiispaksi 8. lokakuuta 2011, ja piispaksi vihkiminen seurasi 19. marraskuuta. Pääkonsekraattorina toimi Henryk Hoser, jota avustivat Romaniuk ja Sławoj Leszek Głódź.
M/S Regina Baltica

| M/S Regina Baltica |
| --- | --- |
 M/S Regina Baltica Tukholmassa vuonna 2007.
Tyyppi:  matkustaja-autolautta
Nykyinen reitti:  Valencia–Mostaganem
Lippuvaltio:   Kypros
Kotipaikka:  Limassol
IMO-numero:  7827225
MMSI-numero:  275054000
Tunnuskirjaimet:  YLBP
Aiemmat nimet:  M/S Viking Song (1980–1985) M/S Braemar (1985–1991) M/S Anna Karenina (1991–1996)
Omistaja:  Balearia Eurolineas Maritimas
Aiemmat omistajat:  Viking Line (1980–1985) Fred Olsen Lines (1985–1991) Baltic Line (1991–1996) Estline (1996–2001) Tallink (2001–2015) Sweoffshore Ltd (2015–2017)
Rakennustelakka:  Oy Wärtsilä Ab Pernon telakka, Turku, Suomi
Rakennusnumero:  1248
Vesillelasku:  15. helmikuuta 1980
Luovutettu:  29. elokuuta 1980
Tekniset tiedot
Kansien määrä:  11
Pituus:  145,2 m
Leveys:  25,2 m
Syväys:  5,5 m
Koneisto:  4 × Wärtsilä Pielstick PC2-5V -dieselmoottoria
Koneteho:  19 120 kW
Jääluokitus:  1A
Nopeus:  21,2 kn
Hyttipaikkoja:  1 104 henkilölle (1980–1985)
Hyttejä:  505 (1980–1985)
Matkustajia:  2 000
Lastikapasiteetti:  840 m (1980–1985)
Autokapasiteetti:  540 henkilöautoa, tai 60 rekkaa ja 38 henkilöautoa (1980–1985)
Sisaralukset:  M/S Viking Saga
Lähteet:  
M/S Regina Baltica (IMO 7827225) on Rederi AB Sallyn Wärtsilän telakalta M/S Viking Song -nimisenä tilaama matkustaja-autolautta. Tämän jälkeen alus liikennöi useilla eri nimillä ja reiteillä, kunnes se myytiin Tallinkille ja sai nykyisen nimensä. 2010-luvulla alus on ollut vuokrattuna usealle eri taholle ja toiminut muun muassa kelluvana hotellina. Vuodesta 2017 lähtien aluksen on omistanut espanjalainen Balearia-varustamo.
Laivan sisaralus oli M/S Viking Saga, jonka runko käytettiin nykyisen M/S Celestyal Crystalin rakentamiseen alkuperäisen aluksen tuhouduttua telakalla tulipalossa.
Kansikuvaus

Tiedot ovat Viking Linen ajoilta.
Kansi 10: komentosilta.
Kansi 9: aurinkokansi, miehistön tiloja.
Kansi 8: kokoustilat, auditorio, yökerho, miehistön hyttejä ja tiloja.
Kansi 7: hyttejä, ravintoloita, baari.
Kansi 6: hyttejä, ravintoloita, kahvila, baari, disko, tax-free-myymälä, neuvonta, lepotuoliosasto, pelihuone, maihin- ja laivaannousu.
Kansi 5: autokansi (nostettava henkilöautokansi), hyttejä, pelastusveneet.
Kansi 4: ylempi autokansi, hyttejä.
Kansi 3: autokansi (nostettava henkilöautokansi), hyttejä.
Kansi 2: alempi autokansi, hyttejä.
Kansi 1: hyttejä, sauna- ja uima-allasosasto, konehuoneiden ylätasot ja konevalvomo.
Kansi 0: pää- ja apukonehuoneet, makeavesi-, harmaavesi- ja painolastitankit.
Käyttöhistoria

M/S Viking Song toimitettiin Pernon telakalta Viking Linelle loppukesästä 1980. Alus asetettiin Helsinki–Tukholma-reitille. Tässä tehtävässä Viking Song palveli aina vuoden 1985 keväälle asti, jolloin SF-Linen vasta valmistunut M/S Mariella korvasi sen.
Aluksen siirryttyä pois Helsinki–Tukholma-reitiltä se myytiin norjalaiselle Fred Olson Lines -varustamolle, ja sen liikennöinti loppui Suomen lipun alla toukokuussa 1985. Lyhyen telakkakäynnin jälkeen alus siirtyi Norjaan palvelemaan uutta omistajaansa nimellä Braemar. Tämän jälkeen alus palveli Baltic Linen alaisuudessa nimillä Anna Karenina ja Anna K.
Nykyään alus tunnetaan nimellä M/S Regina Baltica; se oli Tallinkin omistuksessa ja liikennöi toukokuuhun 2010 saakka reitillä Riika–Tukholma. Alus aikarahdattiin Acciona Trasmediterranea -yhtiölle kesäkuusta 2010 alkaen. Se seilasi Välimerellä Almería–Nador-reittiä Afrikan ja Euroopan välillä.
Vuodesta 2012 vuoteen 2017 alus oli vuokrattuna kelluvaksi hotelliksi useille eri tahoille. Tallink myi Regina Baltican Sweoffshore Ltd:lle vuonna 2015.
Helmikuussa 2017 alus myytiin espanjalaiselle Balearia Eurolineas Maritimas -varustamolle, joka liikennöi aluksella reitillä Valencia–Mostaganem. Alus on rekisteröity Kyproksen lipun alle, kotisatamanaan Limassol. Alus säilytti kuitenkin Tallinkin ajalta peräisin olevan nimensä.
Aiheesta muualla

Kuvia tai muita tiedostoja aiheesta M/S Regina Baltica Wikimedia Commonsissa
Viking Line
| --- | --- |
Nykyiset alukset:   Gabriella  Cinderella  Viking Glory  Viking Grace  Viking XPRS 
Entiset alukset:   Amorella  Apollo (1970)  Apollo III  Athena  Aurella  Boge  Diana  Diana II  Drotten  Isabella  Kalypso  Kapella  Linden  Marella  Mariella  Olympia  Rosella  Slite  Thor Viking  Turella  Viking  Viking 1  Viking 2  Viking 3  Viking 4  Viking 5  Viking 6  Viking Saga  Viking Sally  Viking Song  M/S Ålandsfärjan  S/S Ålandsfärjan 
Tilatut alukset, joita ei koskaan toimitettu:   Viking ADCC  Europa  Hansa Express 
Entiset osakasvarustamot:   Vikinglinjen  Slite  SF Line  Sally  Ålandsfärjan 
Muuta:  Ville Viking
M/S Viking Song Tukholmassa vuonna 1984.
Alus M/S Braemar -nimisenä.
M/S Regula

| M/S Regula |
| --- | --- |
 Regula Virtsun- Kuivastun välillä.
Tyyppi:  rahtialus
Nykyinen reitti:  Rohuküla – Heltermaa
Lippuvaltio:   Viro
Kotipaikka:  Roomassaare
IMO-numero:  7051058
MMSI-numero:  276162000
Tunnuskirjaimet:  ESEV
Omistaja:  TS Laevad OÜ
Aiemmat omistajat:  Linjebuss International, Helsingborg (Rederi Ab Svea, Tukholma) RAS Saarter Liinid (A/S Saarenmaa Laevakompanii) Roomassaare, Viro
Rakennustelakka:  Jos L. Meyer Papenburg, Saksa
Rakennusnumero:  563
Vesillelasku:  1. helmikuuta 1971
Luovutettu:  7. huhtikuuta 1971
Tekniset tiedot
Pituus:  71,00 m
Leveys:  16,30 m
Syväys:  4,00 modernisoituna: 4,20 m
Bruttovetoisuus:  2318 modernisoituna: 3774 brt
Koneisto:  4 x Klöckner-Humboldt-Deutz SBA 8M 528a -dieselmoottoria 5 x Volvo Penta TMD 100A á 140 kW
Koneteho:  2825 kW
Nopeus:  14,5 kn
Hyttipaikkoja:  0
Matkustajia:  900
Autokapasiteetti:  75 modernisoituna: 105
Sisaralukset:  M/S Betula ja M/S Ursula
Lähteet:  http://www.faktaomfartyg.se/regula_1971.htm
M/S Regula on Saksassa vuonna 1971 valmistunut A/S Saaremaa Laevakompaniin autolautta.
Valmistus

Alus tilattiin Jos. L. Meyerin telakalta Papenburgista Saksasta. Sen köli laskettiin telakkanumerolla 563 ja alus laskettiin vesille 1. helmikuuta 1971. Alus luovutettiin 7. huhtikuuta 1971 Linjebuss Internationalille (Rederi Ab Svea).
Palvelus

Alus aloitti liikenteen välillä Helsingborg – Helsingør. Vuonna 1980 alus siirtyi Scandinavia Ferry Linesille. Maaliskuussa 1985 alus palasi muutostöiden jälkeen liikenteeseen. SweFerry Ab ryhtyi liikennöimään aluksella 1991. 27. toukokuuta 1995 alus oli viimeistä päivää liikenteessä Juutinraumassa. Sen jälkeen alus telakoitu Helsingborgissa. Huhtikuussa 1997 alus myytiin virolaiselle A/S Saaremaa Laevakompaniille. Toukokuussa siihen rakennettiin uusi peräramppi ja se aloitti liikenteen välillä Virtsu – Kuivastu. Törmättyään 18. joulukuuta 2006 myrskyssä laituriin Virtsussa alus otettiin liikenteestä korjattavaksi. Liikenne jatkui Tuule laevad -markkinointinimen alla. Vuonna 2016 alus on liikenteessä välillä Rohuküla – Heltermaa. Vuonna 2014 lauttaliikenne Saarenmaalle ja Hiidenmaalle kilpailutettiin ja uudeksi operaattoriksi valittiin Tallinnan sataman tytäryhtiö TS Laevad. Sen oli tarkoitus hankkia neljä uutta alusta Saarenmaan ja Hiidenmaan reiteille, mutta alushankintojen aikataulut eivät pitäneet jolloin varustamon oli pakko ostaa edellisen operaattorin vanhat alukset. Aluskauppoja on arvosteltu sillä niistä on sanottu maksetun huomattavaa ylihintaa. Saarenmaa laevakompanii oli maksanut M/S Regulasta vuonna 2007 30 miljoonaa viron kruunua (alle kaksi miljoonaa euroa), kun TS Laevad maksoi siitä vuonna 2016 neljä miljoonaa euroa.
Aiheesta muualla

M/S Regula Tuulelaevad'n sivuilla (englanniksi)
Lumbres

| Lumbres |
| --- | --- |
 Kunnantalo
 vaakuna
 Lumbres
 Koordinaatit: 50°42′21″N, 2°07′18″E 
Valtio:  Ranska
Alue:  Hauts-de-France
Departementti:  Pas-de-Calais
Arrondissementti:  Saint-Omer
Pinta-ala:  
 – Kokonaispinta-ala:  9,9 km²
Väkiluku (2018):  3 607 
 – Väestötiheys:  364 as./km²
Kunnan numero:  62534
 
 Kunnan kotisivut 
Infobox OKVirheellinen NIMI-arvo: 
Lumbres on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Aajoen varrella, noin 12 kilometriä Saint-Omerin kaupungista lounaaseen.
Lumbres tunnetaan mäkistä maisemistaan ja liitukivilouhoksistaan. Kunta kehittyi kun se sai rautatieyhteyden 1800-luvulla, ja sementtitehtaiden tuotteet saatiin paremmin markkinoille.
Aiheesta muualla

Kuvia tai muita tiedostoja aiheesta Lumbres Wikimedia Commonsissa
Mahittula

Mahittulan maalaismaisemaa aivan Raision keskustan kupeessa.
Haunisten allas.
Mahittula on Raision väkimäärältään pienin ja harvimmin asutettu kaupunginosa, jonka maisemaan kuuluu Raisionjoen koskematonta luontomaisemaa, maatiloja, metsää sekä muutama puutalo. Siellä on myös teollisuutta ja liikkeitä Haunisten teollisuusalueella.
Mahittulassa sijaitsevat Raisionjoen ulkoilureitistö ja vesilaitoksen reserviksi rakennettu Haunisten tekoallas. Mahittulassa sijaitsee myös nuorisotalo, jonka 300-neliöinen päärakennus ja pihapiiri on toiminut reilut 40 vuotta nuorisotilana. Lukuvuonna 2011–2012 Mahittulan nuorisotila toimi kahden kuudennen luokan kouluna Kuloisten koulun remontin takia. Mahittulan kiinteistö ja miljöö ovat kulttuurihistoriallisesti säilyttämisen arvoiset mm. Hintsan kartanon myötä.
Mahjar

Ryhmän jäseniä: Nasib Arida (vas.), Kahlil Gibran, Abd al-Masih Haddad, Mikhail Naimy.
Mahjar, al-Mahjar, Mahǧar (arab. > 'emigrantti'), oli kirjailijaryhmä, jonka Syyriasta ja Libanonista Yhdysvaltoihin muuttaneet kristityt kirjailijat perustivat ja 1920-luvulla muodostivat yhdistykseksi. Sen perustajia oli ennen kaikkea Kahlil Gibran, ja muita merkittäviä jäseniä olivat muun muassa Mikhail Naimy, Nasib Arida ja Abd al-Masih Haddad.
Juan Mónaco

| Juan Mónaco |
| --- | --- |

Henkilötiedot
Syntynyt: 29. maaliskuuta 1984 (ikä 40)
Kansalaisuus:   Argentiina
Tennispelaaja
Pituus:  185 cm
Paino:  77 kg
Kätisyys:  oikea
Ammattilaisena:  2002–
Palkintorahat:  8 091 242 USD
Kaksinpeli
Paras sijoitus:  10. (23.7.2012)
Turnausvoittoja:  7
Voitot/tappiot:  342–271
Grand Slam -turnauksissa
Australian avoimet:  3. kierros (2008, 2010)
Ranskan avoimet:  4. kierros (2007, 2012)
Wimbledon:  3. kierros (2012, 2013)
Yhdysvaltain avoimet:  4. kierros (2007, 2011)
Nelinpeli
Paras sijoitus:  41  (5. tammikuuta 2009)
Voitot/tappiot:  84–121
Aiheesta muualla
www.juanmonaco.com
ITF
ATP
Juan Mónaco (s. 29. maaliskuuta 1984 Tandil) on argentiinalainen tennispelaaja. Parhaimmillaan hän on ollut miesten maailmanlistan sijalla kymmenen heinäkuussa 2012. Hän on voittanut urallaan seitsemän ATP-turnausta kaksinpelissä.